B'kollox, ġew ikkonfiskati 'l fuq minn 110,000 flixkun Fl-aħħar ħinijiet, id-Dwana għalqet l-investigazzjonijiet tagħha wara li fil-jiem li għaddew Uffiċjali tad-Dwana mit-Taqsima tal-Propjeta' Intellettwali nterċettaw erba’ kontejners li kienu qed iġorru eluf ta’ oġġetti kontrafatti (foloz): F'din il-ħidma kien hemm koordinament bejn it-Taqsimiet tal-Propjeta' Intelletwali tad-Dwana, il- Container Monitoring Unit u l-i Scanning Team . L-oġġetti kollha maqbuda rriżulta li huma kollha kontrafatti wara li  rappreżentanti legali f’Malta tal-kumpaniji right holders rispettivi, li huma propjetarji tal-marki reġistrati ( trademarks ), ikkonfermaw l-illegalità ta’ dawn il-konsenji, u kkonfermaw ukoll li tali importazzjoni tikkontravjeni id-dritt tal-propjetà intellettwali. Il-kumpaniji propjetarji tal-marki reġistrati mistennija jippreżentaw rikors fil-Prim Awla tal-Qorti Ċivili kontra l-kumpaniji kontraventriċi f’kull każ.